section_heading: Samohodni minobacači
paragraph_text: Nakon Kiselog proizvedena su još dva slična vozila na istoj osnovi. U ovim je vozilima bilo mjesta za 6 članova posluge minobacača, vozača i zapovjednika. Njihova izrada je dovršena 7. siječnja 1993. nakon čega su dodijeljeni 4. gbr. Tijekom rata ova su se vozila zbog svoje pokretnosti pokazala kao nerješiva zagonetka za neprijatelja. Prednost je bila brza pokretljivost i nemogućnost otkrivanja paljbenog položaja, a učinak tako pokretnih minobacača je bio ogroman. Oba su vozila sačuvana i postala su dio eksponata Vojnog muzeja.